 ದತ್ತಸಂಚಯವು ಬದಲಾಗದಿದ್ದರೆ, ಆಗ ಸೂಚಿಯನ್ನು ಸಂಕಲಿಸುವುದು ಬಹಳ ಸುಲಭ, ಮತ್ತು ಅದನ್ನು ಬದಲಾಯಿಸುವ ಅವಶ್ಯಕತೆಯೂ ಇರದು. ಆದರೆ ಬದಲಾವಣೆಗಳು ಆಗುತ್ತವೆ ಎಂದಾದಲ್ಲಿ ದತ್ತಸಂಚಯವನ್ನು ಮತ್ತು ಅದರ ಸೂಚಿಯನ್ನು ನಿರ್ವಹಿಸುವುದು ಹೆಚ್ಚು ಕ್ಲಿಷ್ಟವಾಗುತ್ತದೆ.

ದತ್ತಸಂಚಯದಿಂದ ದಾಖಲೆಗಳನ್ನು ತೆಗೆದುಹಾಕುವುದರಿಂದ ಹೆಚ್ಚಿನ ತೊಂದರೆಯೇನೂ ಅಗದು. ಸೂಚಿಯನ್ನು ಮೊದಲಿದ್ದ ರೀತಿಯೇ ಉಳಿಸಿಕೊಂಡು, ದಾಖಲೆಯನ್ನು ಅಳಿಸಿಹಾಕಲಾಗಿದೆ ಎಂದು ಗುರುತುಮಾಡಬಹುದು. ದತ್ತ ಸಂಚಯವು ವರ್ಗೀಕೃತ ವ್ಯವಸ್ಥೆಯಲ್ಲಿಯೇ ಉಳಿದುಕೊಳ್ಳುವುದು. ಬಹಳ ಹೆಚ್ಚು ಅಳಿಸುವಿಕೆಗಳಿದ್ದಲ್ಲಿ, ಆಗ ಹುಡುಕಾಟ ಮತ್ತು ಸಂಗ್ರಹಗಳ ದಕ್ಷತೆ ಕಡಿಮೆಯಾಗುವುದು.

ವರ್ಗೀಕೃತ ಅನುಕ್ರಮ ಫೈಲ್ ಒಂದರಲ್ಲಿ ಹೊಸ ಅಳವಡಿಕೆಗಳಿಂದ ಪ್ರಮಾದವುಂಟಾಗುತ್ತದೆ, ಏಕೆಂದರೆ ಅಳವಡಿಸಲಾದ ದಾಖಲೆಗಾಗಿ ಹೆಚ್ಚುವರಿ ಜಾಗವನ್ನು ಮಾಡಬೇಕಾಗುತ್ತದೆ. ಫೈಲ್‌ನಲ್ಲಿರುವ ಮೊದಲನೆಯ ರೆಕಾರ್ಡ್(ದಾಖಲೆ)ಗಿಂತ ಮೊದಲು ಇನ್ನೊಂದು ದಾಖಲೆಯನ್ನು ಒಳತೂರಿಸುವುದರಿಂದ ಎಲ್ಲಾ ದಾಖಲೆಗಳನ್ನು ಇರುವುದಕ್ಕಿಂತ ಒಂದು ಸ್ಥಾನ ಕೆಳಗೆ ತಳ್ಳಬೇಕಾಗುವುದು. ಇಂತಹ ಕಾರ್ಯಾಚರಣೆಯು ಬಹಳ ದುಬಾರಿ ಮಾತ್ರವಲ್ಲದೆ ಅವಾಸ್ತವಿಕ ಕೂಡಾ ಆಗಿರುವುದು.

ಒಂದು ಉಪಾಯವೆಂದರೆ, ಈ ರೀತಿಯ ಭವಿಷ್ಯದ ಅಳವಡಿಸುವಿಕೆಗಾಗಿಯೇ ಕೆಲವಷ್ಟು ಸ್ಥಳಾವಕಾಶವನ್ನು ಮೊದಲೇ ತೆರವು ಮಾಡಿಟ್ಟಿರುವುದು. ಒಂದು ಬ್ಲಾಕ್‌ನೊಳಗೆ ಎಲ್ಲಾ ರೆಕಾರ್ಡ್‌ಗಳನ್ನು ಒತ್ತೊತ್ತಾಗಿ ತುಂಬುವ ಬದಲು, ನಂತರದ ಅಳವಡಿಕೆಗಳಿಗಾಗಿ ಬ್ಲಾಕ್‌ನಲ್ಲಿ ಕೊಂಚ ಮುಕ್ತ ಸ್ಥಳಾವಕಾಶವನ್ನು ಮೀಸಲಾಗಿರಿಸಬಹುದು. ಅಂತಹ ರೆಕಾರ್ಡ್‌ಗಳನ್ನು "ಅಳಿಸಲಾದ" ರೆಕಾರ್ಡ್‌ಗಳಂತೆಯೆ ಗುರುತುಮಾಡಲಾಗುವುದು. 

ಹೀಗೆ ಮಾಡಿದಲ್ಲಿ, ಒಂದು ಬ್ಲಾಕ್‌ನಲ್ಲಿ ಸ್ಥಳಾವಕಾಶವಿರುವ ತನಕ ಅಳವಡಿಸುವಿಕೆ ಮತ್ತು ಅಳಿಸುವಿಕೆಗಳು ವೇಗವಾಗಿ ನಡೆಯುತ್ತವೆ. ಅಕಸ್ಮಾತ್ ಒಂದು ಅಳವಡಿಕೆಯು ಬ್ಲಾಕ್‌ಗೆ ಸರಿಹೊಂದದೇ ಹೋದಲ್ಲಿ, ಆಗ ಹತ್ತಿರದ ಯಾವುದಾದರೂ ಬ್ಲಾಕ್‌ನ ಮುಕ್ತ ಸ್ಥಳಾವಕಾಶವನ್ನು ಹುಡುಕಿ ಪೂರಕ ಇಂಡೈಸಸ್ ಅನ್ನು ಸರಿಹೊಂದಿಸಬೇಕಾಗುವುದು. ಸಾಕಷ್ಟು ಸ್ಥಳಾವಕಾಶ ಹತ್ತಿರವೇ ಇದೆ ಮತ್ತು ಹೆಚ್ಚಿನ ಸಂಖ್ಯೆಯ ಬ್ಲಾಕ್‌ಗಳನ್ನು ಪುನರ್ವ್ಯವಸ್ಥಿತಗೊಳಿಸಬೇಕಾಗಿಲ್ಲ ಎಂಬುದು ಆಶಾದಾಯಕವಾದ ವಿಷಯ. ಪರ್ಯಾಯವಾಗಿ, ಕೆಲವು ಅವರ್ಗೀಕೃತ ಡಿಸ್ಕ್ ಬ್ಲಾಕ್‌ಗಳನ್ನು ಕೂಡಾ ಬಳಸಬಹುದು.

ಅಳವಡಿಸುವಿಕೆಗಳು ಮತ್ತು ಅಳಿಸುವಿಕೆಗಳು ತೊಂದರೆ ಉಂಟುಮಾಡುತ್ತವೆ
ಫೈಲ್‌ಸಿಸ್ಟಮ್‌ಗಳಲ್ಲಿ ಬಿ-ಟ್ರೀಗಳು
ಡಾಟಾಬೇಸ್ ಸಮಸ್ಯೆ
ಬಿ-ಟ್ರೀಯು ಈ ಎಲ್ಲಾ ಉಪಾಯಗಳನ್ನು ಬಳಸುತ್ತದೆ